
Limba și literatura română și platforma *Kahoot!*

Lansat în 2013, *Kahoot!* este o platformă gratuită de învățare bazată pe joc și tehnologie educațională și se poate accesa folosind orice dispozitiv, telefon, calculator sau laptop care dispune de un browser web. Utilizând această platformă, obținem o resursă educațională prin care să atragem elevii spre învățare.

La limba și literatura română se pot realiza teste pe care elevii să le rezolve prin utilizarea telefoanelor mobile.



Testele pot fi accesate prin următoarele link-uri:

<https://create.kahoot.it/details/sintaxa-frazei-recapitulare-1/a54e0d13-a506-42e2-8f82-25fcd7234826>;

<https://create.kahoot.it/details/sintaxa-frazei-recapitulare-2/cf984ffe-59c1-44cb-b164-a18d5db59117>;

https://create.kahoot.it/details/sintaxa-frazei-recapitulare-3/231f2d5b-3edf-43d9-b0b5-9b58b854b02a.

Pași pentru rezolvarea testului:

1.Conectarea la internet (profesorul – acesta trebuie să-și creeze un cont pe platformă, anterior lucrului cu elevii, să aibă laptop și videoproiector la clasă - și elevii – aceștia se pot conecta cu ajutorul telefoanelor mobile);


2.Profesorul accesează platforma, se autentifică, selectează testul și utilizează videoproiectorul pentru ca elevii să poată urmări testul;

3.Profesorul alege comanda *Classic*, pentru a oferi acces individual tuturor elevilor;


4.Elevii introduc codul PIN proiectat pe tablă și își introduc numele la *Nickname*;


5.Profesorul verifică dacă toți elevii s-au înscris, apoi pune în funcțiune testul apăsând butonul *Start*;

6.Elevii citesc întrebarea de pe tablă și răspund de pe telefon prin selectarea simbolului grafic asociat răspunsului corect;



După efectuarea testului, prin opțiunea *Get results*, profesorul poate vedea punctajele tuturor elevilor. Rezultatele pot fi salvate în calculator prin opțiunea *Save results* unde se vor vedea elevii care au răspuns corect și la care întrebări au fost și răspunsuri incorecte.





Printre avantajele folosirii platformei *Kahoot* putem enumera: îmbunătățirea abilităților digitale, corectarea imediată a răspunsurilor, elevul își dă seama ce parte a materiei stăpânește mai puțin, iar profesorul își poate proiecta mult mai rapid activitățile de reglare.

Bibliografie

\*\*\*https://kahoot.it/